सुधीर ने बताया कि मास्टर ब्लास्टर सचिन तेंदुलकर व उनकी पत्नी को उनकी शादी की सालगिरह पर मुजफ्फरपुर की शाही लीची से मुंह मीठा कराया था। दोनों ने लीची की प्रशंसा की थी। वहीं रांची स्थित महेंद्र सिंह धौनी के फार्म हाउस में लीची लेकर पहुंचे सुधीर ने माही के पूरे परिवार के साथ शाही लीची का स्वाद लिया। इसे चखने के बाद माही बोले- वाह! लीची में क्या मिठास है? सुधीर ने बताया कि धौनी ने अपने हाथों से बेटी जीवा को भी लीची खिलाई। उन्होंने सुधीर से कहा, मेरी बेटी पहली बार लीची का मजा ले रही है। सुधीर ने धौनी के पूरे परिवार के साथ सुबह का नाश्ता व लंच किया।